
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE

Privind  adoptarea unor măsuri privind demararea procedurii de selecţie pentru funcţia 

             de membru al consiliului de administratie al SC CUP Salubritate SA Focşani

          Consiliul Local al Municipiului Focsani, Judetul Vrancea, întrunit în şedinţă ordinară;

          - văzând Proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unităţi subordonate înregistrat la nr.                     77815/17.11.2016, prin care se propune adoptarea unor măsuri privind demararea procedurii de selecţie pentru funcţia de membru al consiliului de administratie al SC CUP Salubritate SA Focşani, avizul favorabil al Comisiei de buget şi administraţie publică şi procesul verbal al Comisiei de numărare al voturilor secret exprimate;

            - având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

           - in baza  art.36 alin. (2) lit.a), alin. (3) lit. b) şi în temeiul art. 45 alin.  (1) şi (5) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:
          Art. 1.  Mandatarea reprezentantului Consiliului Local al Municipiului Focşani în Adunarea Generală a Acţionarilor la SC CUP Salubritate SA Focşani  de a  declanşa, prin hotărâre AGA, procedura de selecţie pentru funcţia de membru al consiliului de administratie al SC CUP Salubritate SA Focşani.

         Art. 2. Aprobarea Scrisoarii de Aşteptări referitoare la stabilirea performanţelor aşteptate de la organele de administrare ale SC CUP Salubritate SA Focşani, conform anexei care face parte din prezenta hotărâre.

        Art. 3. (1). Numirea Comisiei de selecţie a funcţiei de membru al consiliului de administratie  la SC CUP Salubritate SA Focşani, în următoarea componenţă:

       - Preşedinte – Baciu Micşunica
       - Membru – un reprezentant al Consiliului Local al Comunei Goleşti.

           (2). Atribuţiile comisiei sunt prevăzute în OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.

          (3). Comisia este mandatată să întocmească cu respectarea prevederilor legale procedura internă de selecţie a candidaţilor pentru funcţia de membru în consiliul de administraţie la SC CUP Salubritate SA Focşani care să cuprindă, dar fără a se limita la acestea anunţul individual al anunţului public privind selecţia prealabilă, condiţiile selecţiei şi grila de evaluare a candidaţiilor, conţinutul procedurii de selecţie, modalitatea şi etapele de desfăşurare a aceteia, documentele necesare a fi prezentate de candidaţi în dosarul de participare.

       
Art.  4. Mandatarea reprezentantului Consiliului Local al Municipiului Focşani în Adunarea Generală a Acţionarilor la SC CUP Salubritate SA Focşani de a derula toate procedurile necesare implementării OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.  
Art. 5. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură, cadastru, Direcţia resurse umane şi coordonare unităţi subordonate, Comisia de selecţie nominalizată la art. 3, reprezentantul Consiliului Local al Municipiului Focşani în Adunarea Generală a Acţionarilor la SC CUP Salubritate SA Focşani şi  SC CUP Salubritate SA Focşani.
PRESEDINTE DE ŞEDINŢĂ,                                       Contrasemnează
                  Radu  Niţu                                 SECRETARUL MUNICIPIULUI FOCSANI,                                              

                                                                                Corhană Eduard Marian 
Municipiul Focşani,  24  noiembrie  2016

Nr. 494
                ROMÂNIA                                                                       Anexa la 
         JUDEŢUL VRANCEA                                              Hotărârea nr. 494 
        CONSILIUL LOCAL AL                                                        din  24.11.2016
     MUNICIPIULUI FOCŞANI                                  
SCRISOARE DE AŞTEPTĂRI


Referitor la : stabilirea performanţelor aşteptate de la organele de administrare 

                              ale SC CUP Salubritate SA Focşani

Introducere
Prezentul document a fost întocmit în conformitate cu prevederile OUG                  nr. 109/2011 privind guvernanţa coorporativă a întreprinderilor publice, cu modificările şi completările ulterioare precum şi cu prevederile cuprinse în  Hotărârea Guvernului nr. 722/2016 pentru aprobarea Normelor metodologice de aplicare ale acesteia şi de cele mai bune practici în domeniu.

Acesta reprezintă un document cu statut orientativ, care exprimă aşteptările Consiliului Local al Municipiului Focşani, în calitate de autoritate tutelară de reglementare în domeniu pentru SC CUP Salubritate SA Focşani.

Scopul Scrisorii de Aşteptări este acela de a:

- defini  principiile de lucru şi conduita aşteptată din partea candidaţilor înscrişi pentru funcţia de membru în Consiliul de Administraţie la SC CUP Salubritate SA Focşani;
- facilita înţelegerea standardelor aşteptate din partea acestora de către Consiliul Local al Municipiului Focşani ca autoritate publică  tutelară;

- consolida încrederea beneficiarilor şi cetăţenilor în ceea ce priveşte capacitatea de a furniza servicii de calitate;

- funcţional, Scrisoarea de Aşteptări are rolul de a ghida Consiliul de administraţie în redactarea Planului de management.

Cadrul legal în baza căruia funcţionează SC CUP Salubritate SA Focşani
Activitatea SC CUP Salubritate SA Focşani este definită prin legislaţia specifică, respectiv: 

- Legea nr. 31/1990 a societăţilor, republicată, cu modificările şi completările ulterioare;

- OUG nr. 109/2011 privind guvernanţa coorporativă a întreprinderilor publice, cu modificările şi completările ulterioare;

- Legea nr. 51/2006 a serviciilor comunitare de utilităţi publice,  republicată, cu modificările şi completările ulterioare;

- Legea nr. 101/2006 a serviciului de salubrizare a localităţilor, republicată, cu modificările şi completările ulterioare;

- Ordin ANRSC  nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;
- Ordin ANRSC  nr. 111/2007 privind aprobarea Caietului de sarcini-cadru al serviciului de salubrizare a localităţilor;
- Ordin ANRSC  nr. 112/2007 privind aprobarea Contractului-cadru de prestare a serviciului de salubrizare a localităţilor;

- Hotărârea Guvernului nr. 246/2006 pentru aprobarea Strategiei naţionale privind accelerarea dezvoltării serviciilor comunitare de utilităţi publice;

-  Hotărârea Guvernului nr. 349/2005 privind depozitarea deşeurilor, cu modificările şi completările ulterioare;

- OUG nr. 195/2005 privind protecţia mediului, cu modificările şi completările ulterioare;

- Legea nr. 211/2011 privind regimul deşeurilor, republicată, cu modificările şi completările ulterioare;

-  Hotărârea Consiliului Local al Municipiului Focşani nr. 85/2016 privind aprobarea Strategiei locale privind dezvoltarea şi funcţionarea pe termen mediu şi lung a serviciilor de salubrizare în Municipiul Focşani; 

Prezentarea societăţii
SC CUP Salubritate SA Focşani s-a înfiinţat prin Hotărârea Consiliului Local al Municipiului Focşani nr. 130/31 martie 2016, urmare a schimbării formei juridice a Societăţii Comerciale CUP Salubritate din Societate cu răspundere limitată în Societate pe acţiuni. Este o Societate pe acţiuni de tip “închis”. Este operator local cu personalitate juridică şi de utilitate publică şi funcţioneză pe bază de gestiune economică şi autonomie financiară.

SC CUP Salubritate SA Focşani este administrată în sistem unitar de administrare reglementat de Legea nr. 31/1990 a societăţilor, republicată, cu modificările şi completările ulterioare.

Competenţa luării deciziilor de administrare şi a deciziilor de conducere şi răspunderea, în condiţiile legii, pentru efectele acestora, revine Consiliilor de administraţie şi directorilor.

Obiectul principal de activitate al Societăţii este operarea serviciilor de salubritate a cărui gestiune îi este delegată conform Contractului de Delegare, in aria delegării definită în respectivul contract. Societatea îşi desfăşoară activitatea exclusiv pentru unitatile administrativ- teritoriale care i-au delegat, prin Asociaţia de Dezvoltare Intercomunitară pentru Serviciul de salubrizare a localităţilor Focşani şi Goleşti gestiunea serviciului de salubrizare.

Activitatea principală este Colectarea deşeurilor nepericuloase, cod CAEN 381.

În viziunea autorităţii tutelare, activitatea SC CUP Salubritate SA Focşani trebuie să fie definită prin:

- profesionalism şi  performanţă;

- transparenţă şi predictibilitate;

- etică şi integritate.

Toate acestea ar trebui să conducă la un comportament de piaţă care să îmbunătăţească încrederea în integritatea societăţii şi în capacitatea sa de a furniza servicii de calitate.

Obiectivele generale urmărite de Strategia de dezvoltare a serviciului public de salubrizare în Municipiul Focşani sunt:

 -   îmbunătăţirea condiţiilor de viaţa ale populaţiei; 

 -   susţinerea dezvoltării economico-sociale a localităţii; 

 -   promovarea calităţii şi eficienţei serviciului;
 -   stimularea mecanismelor economiei; 

 -   dezvoltarea durabilă a serviciului;

          - gestionarea serviciului de salubrizare pe criterii de transparenţa, competivitate si eficienţă; 

          - promovarea programelor de dezvoltare şi reabilitare a sistemului de salubrizare,  pe baza unui mecanism eficient de planificare multianuală a investiţiilor; 

-   protectia şi conservarea mediului înconjurător şi a sanătăţii populaţiei;
                   - consultarea cu utilizatorii serviciului de salubrizare, în vederea stabilirii politicilor şi strategiilor locale şi regionale în domeniu;
                     - adoptarea normelor locale referitoare la organizarea si funcţionarea serviciului de salubrizare, precum şi a procedurilor de delegare a gestiunii acestuia; 

                     - informarea periodică a utilizatorilor asupra politicilor de dezvoltare a serviciului de salubrizare, precum şi asupra necesităţii instituirii unor taxe speciale; 
                     - respectarea cerinţelor din legislaţia privind protecţia mediului referitoare la salubrizarea localităţilor.

Viziunea, declaraţia de misiune şi obiectivele strategice
Viziunea

SC CUP Salubritate SA Focşani are ca scop realizarea activităţilor de colectare, transport şi sortare a deşeurilor, componente ale serviciului de salubrizare a localităţilor, a căror gestiune îi este delegată.

Declaraţia de misiune
Aplicarea strategiei naţionale şi locale în domeniul gestionării deşeurilor pentru serviciul primit în  gestiune şi acţionează pentru respectarea legislaţiei mediului, în condiţii de eficienţă economică, exercitând atribuţii de serviciu public cu specific de colectare deşeuri.
Obiective strategice
SC CUP Salubritate SA Focşani îşi propune următoarele obiective strategice:

- să fie tratată de către toţi partenerii societăţii din mediul economic  ca o societate profesionistă, competitivă şi aliniată din punct de vedere al practicilor manageriale la cerinţele şi standardele de calitate ale Uniunii Europene;

- atragerea de resurse financiare şi fonduri direcţionate către modernizarea societăţii, creând astfel noi perspective de dezvoltare profesională şi noi standarde de calitate pentru serviciile prestate şi nu în ultimul rând respectarea normelor europene de mediu;

- realizarea igienei urbane şi rurale, prin colectarea şi eliminarea acestora, devine o problemă majoră cu care se confruntă comunităţile de pe glob. Iată de ce problematica serviciilor de salubritate în relaţie cu calitatea vieţii ocupă un loc distinct sub toate cele trei aspecte ale sale: ecologice, economice  şi sociale;

- asigurarea serviciilor de calitate la preţuri accesibile;

- rentabilitate, atingere indicatori de performanţă anuali;

- menţinerea şi aplicarea Sistemului de management integrat;

- convergenţă cu Master planul judeţean privind gestionarea deşeurilor;


- stimularea colectării selective a deşeurilor prin politica tarifară;


- reducerea cheltuielilor de funcţionare prin optimizarea rutelor de transport şi a modului de exploatare a parcului de utilaje.
Obiective generale de performanţă
- creşterea cifrei de afaceri;

- creşterea profitului din exploatare; 

- creşterea productivităţii muncii;

- asigurarea unui echilibru între încasări şi plăţi;

- accelerarea şi mărirea gradului de încasare a creanţelor curente şi restante;

- asigurarea unei lichidităţi optime, în vederea respectării termenelor de plata a datoriilor (furnizori, salariaţi, buget, etc.);

- menţinerea unei marje de profit constant, prin identificarea şi eliminarea cheltuielilor ineficiente;

- creşterea salariilor prin dimensionarea corectă a numărului de personal;

- creşterea gradului de satisfacţie al beneficiarilor privind cantitatea şi calitatea serviciilor prestate;

-  reducerea timpului de răspuns la sesizări.

Pentru realizarea acestor misiuni şi obiective strategice, organele de conducere ale SC CUP Salubritate SA Focşani sunt:

- Consiliul de administraţie

- Director general

Consiliul de administraţie al SC CUP Salubritate SA Focşani este numit în condiţiile legii şi este compus din 5 membrii.

Directorul general nu face parte din consiliul de administraţie şi nu are calitatea de preşedinte al acestuia.

Consiliul de administraţie al SC CUP Salubritate SA Focşani are următoarele atribuţii principale:

- aprobă nivelul salariilor ;


- aprobă Regulamentul de Organizare şi Funcţionare al Societăţii (care
 cuprinde
 şi organigrama acesteia), după ce a obţinut avizul conform favorabil al Asociaţiei ;


- stabileşte si menţine politicile de asigurare in ceea ce priveşte personalul si bunurile societăţii;


- aprobă Regulamentul de ordine interioară, prin care se stabilesc drepturile şi responsabilităţile ce revin personalului societăţii;

- prezintă anual Adunării Generale a Acţionarilor, în termen de maxim 5 (cinci) luni de la încheierea exerciţiului financiar, raportul cu privire la activitatea societăţii, bilanţul şi contul de profit şi pierderi, precum şi proiectul programului de activitate, al strategiei şi al bugetului pe anul următor. Consiliul de Administraţie va solicita avizul conform prealabil al asociaţiei asupra acestor proiecte;
- promovează studii şi propune autorităţilor competente tarifele pentru furnizarea Serviciilor;


-  aprobă operaţiunile de creditare necesare
îndepliniri scopului Societăţii;

- numeşte Directorul General in condiţiile prevăzute de legislaţia specifica, cu modificările si completările ulterioare;

-  propune Adunării Generale majorarea capitalului social atunci când această măsură este necesară pentru desfăşurarea activităţii, precum şi înfiinţarea de noi unităţi;

- exercită atribuţiile ce i-au fost delegate de către Adunarea Generală ;

- exercita atributiile stabilite de Adunarea Generală şi execută hotărârile luate de aceasta în conformitate cu prezentul Act Constitutiv.

 Consiliul de Administraţie va delega conducerea societăţii unui Director General. Directorul General va fi numit numai din afara Consiliului de Administraţie. Pe durata indeplinirii  mandatului, Directorul General nu poate incheia cu Societatea un contract de munca, cu excepţia cazului în care legea o va permite. In cazul in care Directorul General a fost desemnat dintre salariaţii Societăţii, contractul individual de munca este suspendat pe perioada mandatului.
       Consiliul de administraţie nu poate delega Directorului General următoarele :

-   stabilirea direcţiilor principale de activitate şi de dezvoltare ale societăţii;

- stabilirea sistemului contabil şi de control financiar şi aprobarea planificării financiare; numirea si revocarea directorului general si stabilirea remuneraţiei acestuia;

-  supravegherea activitatii directorului societăţii;

- pregătirea raportului anual, organizarea adunării generale a acţionarilor şi implementarea hotărârilor acesteia;

-  introducerea cererii pentru deschiderea procedurii insolvenţei societăţii.

Politica de dividente şi de vărsăminte din profitul net

         Rezultatele activităţii Societăţii sunt determinate pe baza situaţiilor financiare aprobate de Adunarea Generală.
        Contul de profit şi pierderi care include veniturile şi cheltuielile exerciţiului financiar va evidenţia, după înregistrarea deducerilor obligatorii, profitul sau pierderea exerciţiului respectiv, profitul net urmând a se determina conform legii, după plata impozitului pe profit.
        Din profitul Societăţii se vor prelua, în fiecare an, cel puţin 5% (cinci procente) pentru formarea fondului de rezervă, până ce acesta va atinge minimum a cincea parte  din capitalul social. Dacă fondul de rezervă, după constituire, s-a micşorat din orice cauză, va fi completat cu respectarea aceloraşi reguli.
        Adunarea Generală Ordinară poate decide constituirea altor fonduri, destinaţia şi cuantumul acestora. Daca societatea va înregistra profit, va repartiza la rezerva statutara o cota de 75% din profitul net al societăţii, cu destinaţia acoperirea pierderilor.
        Profiturile vor fi utilizate ca surse de finanţare in folosul societăţii.
                           Politica de investiţii

       Se va  urmări achiziţionarea  de utilaje de reciclare performante şi dotarea staţiei de sortare ca atare.Toate acestea vor duce la creşterea gradului de recuperare a materialelor reciclabile, concomitent cu diminuarea masei de deşeuri depozitate la rampa finală.

PRESEDINTE DE ŞEDINŢĂ,                                       Contrasemnează
             Radu  Niţu                                 SECRETARUL MUNICIPIULUI FOCSANI,                                              

                                                                         Corhană Eduard Marian

Municipiul Focşani,  24  noiembrie  2016

